**№3 «Өрімтал» бөбекжай-балабақшасы**

**«Әлем мойындаған Елбасы».**

Музыка жетекшісі: Ахметова Роза

Қазалы қаласы

**«Әлем мойындаған Елбасы».**

**Мақсаты:** Балаларға Нұрсұлтан  Әбішұлы  Назарбаевтың Тұңғыш   президент екені  туралы әңгімелеу, түсіндіру.

Балалардың сөздік  қорын  байыту,  есте  сақтау қабілеттерін  дамыту. Отанын,  елін, жерін  сүюге тәрбиелеу,  патриоттық  сезімдерін  ояту.

**Көрнектіліктер:** слайд, Елбасы суреті, ту, елтаңба.

Тұңғыш Президент күні мерекесі – мемлекеттің үстем мерейі, үлкен мәр­те­бесі. Ұлтты қастерлеудің, Ұлыны ұлық­таудың ұлағаты. Биыл тәуелсіз ел болғанымызға – 30 жыл.

Тәуелсіз Қазақстанның іргетасын қ­а­лап, шекарасын бекітіп, әлемге танытып, бүгінгідей беделді әрі қуатты мемле­кет болуы­мызда Тұңғыш Президентіміз Нұрсұлтан Әбішұлы Назарбаевтың еңбегі ұшан-теңіз.

2011 жылғы 14 желтоқсанда «Қазақ­стан Республикасындағы мерекелер тура­лы» заңға толықтырулар енгізіліп, 1 жел­тоқ­сан – Тұңғыш Президент күні болып бел­гі­ленді.Биыл бұл атаулы мемлекеттік мерекеге 10 жыл толыпты.

Елбасымыздың саяси көшбасшылық феномені тарихқа Тәуелсіз Қазақстанның негізін қалаушы, дана стратег, ұлы реформатор және әлемде қазіргі замандағы аса көрнекті саяси көшбасшы ретінде енді.

- Балалар! Кәне,енді оң қолымызды жүрегіміздің тұсына қойып гимнді тыңдаймыз. Қазақ­стан Республикасының мемлекеттік Әнұраны орындалады.

* Балалар, қыс мезгілінің бірінші күні, 1-ші  желтоқсан еліміз үшін мереке күні болып есептеледі. Қандай мереке екенін білесіңдер ме?
* Тұңғыш президент күні!
* Жарайсыңдар балалар! Ендеше бүгінгі сабағымызда Еліміздің тұңғыш президенті жайында айтамыз. Тақтаға қараңдаршы, мына суретте кім бейнеленген?
* Нұрсұлтан Назарбаев!
* Дұрыс, Нұрсұлтан Әбішұлы Назарбаев. Ал, балалар ол кім екенін білесіңдер ме?Ол біздің тұңғыш президентіміз!Дұрыс, балалар! Ол Қазақстан Республикасының тұңғыш президенті.
* 1991жылы 1-желтоқсанда халық өз таңдауымен  Нұрсұлтан  Әбішұлы Назарбаевты  президент етіп сайлады. Н.Ә.Назарбаев  Алматы облысы, Қарасай ауданы, Шамалған ауылындағы Үшқоңыр  жайлауында  дүниеге келген. Мектепте үздік оқыды. Бала кезінде ұшқыш болуды армандады.

-Балалар, сендердің  мамаларың, папаларың жұмыс істегендей, Нұрсұлтан Назарбаевтың жұмысы президент болу. Біздің президентің жұмыс орны қайда, кім біледі?

* Дұрыс! Астанада Ақордада.
* Астанада тағы да не бар?

Балалар**:**Астанада Бәйтерек бар!Дұрыс! Бәйтерек бар, ол біздің елдің символы.Балалар Елбасымыз жайлы тақпақпақтарымызды айтайқшы.

Аман: Мақсатына жету үшін алдағы,

Әубастан-ақ, дұрыс жолды таңдады.

Сол азамат Нұрсұлтаның емеспе,

Орындаған бабалардың арманын.

Ерасыл: Күн өткен сайын құлпырып,

Жайнадың гүлдей Астана,

Елорда – менің Астанам,

Елорда-менің бас қалам!

Нұрдастан: Ер болдық ерік алдық астаналы,

Енді кімнен қазағым  жасқанады.

Тәуелсіз  мемлекеттің  шежіресі

Нұсұлтанның атымен басталады.

Жансая: Елбасымыз жолдайды,

Халқы оны қолдайды,

Ешқашанда орынсыз

Шешімдері  болмайды.

-Ал, балалар, сендер біздің елдің рәміздерін білесіңдер ме?

-Иә, білеміз. Олар: ту, гимн және елтаңба.

-Балалар туға қарайықшы, не бейнеленген?

-Дұрыс! Балалар біздің туымыздың түсі қандай?Дұрыс! Көк түс аспанымыз ашық болсын дегендібілдіреді. Күннің бейнесінқараңдаршы – күннің сәулелері біздің еліміздегі ұлттар саны. Біздің елімізде жүз отыз ұлт бар екен.Қыранның бейнесі – елімі зәрқашан биікте самғасын, биіктен көрінсін  деген.

* Ал, туымыздың жанында не бар екен?
* Дұрыс айтасыңдар. Бұл оюлар тудың қазақ елінің туы екенін білдіреді.
* Енді балалар Елтаңбамызға қараңдаршы. Елтаңбаның ортасында не тұр?

Балалар:Шаңырақ!

Дұрыс! Балалар, шаңырақ біздің елтаңбамыздың жүрегі. Шаңырақ-үйдің,Отбасының бейнесін білдіреді. Тағы да не бар?

Балалар:Ат бар!

Дұрыс, қанатты ат бар. Атты біздің ата-әжелеріміз ер-азаматтың қанаты деген. Төбесінде жұлдыз бар. Ол – біздің еліміз әрқашанда биіктен көрінсін деген ойды білдіреді. Ал астындағы «Қазақстан» деген жазу Елтаңбаның біздің елдікі екенін, яғни, Қазақстан Республикасыныкі екенін білдіреді.

- Біздің ұлтымыз  қалай  аталады?  —  ұлтымыз  қазақ

-.Ана  тіліміз  қай тіл?  Қазақ тілі.

-Ал енді балалар туған жеріміз жайлы, отанымыз жайлы мақал – мәтел айтайықшы?

Отансыз адам – ормансыз бұлбұл!

Отан үшін күрес – ерге тиген үлес

Отансыз адам – ормансыз бұлбұл!

Отан отбасынан басталады!

Отанын сатқан оңбас!

Ел іші – алтын бесік!

Ән: «Отан туған еліміз» орындауындайтын Кеңес Аман.

Ән: «Отаным» орындауындайтын Аралбек Дарья.

Ән: «Мақтаным Қазақстаным» орындауындайтын Ілиясова Жансая.  
-Балалар, біз бүгін  кім туралы айттық? Ол кім?

-Ол біздің  елдің тұңғыш президенті.

Осымен іс-шарамызды «Ертөстік» тобы балаларының орындауында «Отан» әнімен аяқтайық.

Бір басында кемеңгерлік, даналық,

Елін сүйген елі үшін жаралып.

Сол кісідей болса - болсын әр алып

Адамдықтың аласармас үлгісі

Бір өзінен жатқаны шын таралып

Бүгін Тұңғыш Президенттің күніне

Әсем әнді шырқата бір салалық

Хор:«Отан»  орындайтын «Ертөстік»  тобы.

 Еліміз тәуелсіздіктің даңғыл жолына түскен кезде мемлекетіміз бен оның халқының алдындағы орасан зор жауап­кер­шілік жүгін мойнына алып, ұлттық рухты ояту, мемлекеттілікті жандандыру тек көреген Көшбасшының ғана қолынан келері анық.

Тәуелсіздігіміздің 30 жылдық мерейлі мерекесі құтты болсын!

Елі сүйген, елін сүйген кемеңгер Елбасымыз аман болсын!